**MOBARN CECILIENFRYD BARNEHAGE**

**HANLDINGSPLAN MOT MOBBING**

*Utarbeidet november 2014*

Hovedmål: På MoBarn Cecilienfryd barnehage er det nulltoleranse mot mobbing

**Delmål: Alle ansatte skal jobbe aktivt for å opprettholde et mobbefritt oppvekstmiljø i barnehagen.**

* Vi ønsker et miljø der alle respekterer hverandre for den man er
* Vi ønsker et miljø der alle oppleve glede og trygghet i barnehagen

Hva er mobbing:

Mobbing er når en person eller en gruppe gjentatte ganger og over tid plager og trakasserer et offer.

Mobbing handler om makt og avmakt, og det er et skjevt maktforhold mellom den som mobber og den som blir mobbet.

Mobbing blant småbarn kan forebygges ved at voksne er oppmerksomme på det enkelte barns trivsel og på samværsmønster i barnegruppen.

Mobbing i barnehagen kan stoppes av aktivt deltagende voksne som griper inn når det er nødvendig. («mobbing i barnehagen» utgitt av barne- og familiedepartementet).

Hva er erting:

Erting er ikke så ondskapsfullt og vedvarende som mobbing, men mobbing begynner ofte som sjenerende erting.

Sjenerende erting skiller seg fra uskyldig lek og moro, og er langt mer utbredt blant små barn enn mobbing.

Erting er når andre blir lei seg. Barn liker ikke erting og slett ikke kallenavn.

Voksne må se på egen praksis.

***Erting skal stoppes***

***Erting kan utvikle seg til mobbing***

**Mål for barnehagens arbeid mot mobbing**

Barnehagen har en viktig oppgave i å formidle grunnleggende verdier som fellesskap, omsorg og medansvar. Inkludering gjennom fellesskap og lek styrker barns sosiale og personlige utvikling. Barn lærer sosial kompetanse gjennom samhandling, noe som er viktig med tanke på å forebygge og stoppe mobbing.

Cecilienfryd barnehage ønske å skape et barnehagemiljø med nulltoleranse mot mobbing både blant barn og voksne. Alle skal ha rett til et godt fysisk og psykososialt miljø som fremmer helse, trivsel og mestring. For å imøtekomme dette mener vi det er en forutsetning å arbeide med vennskap i barnehagen.

Det er også viktig å ivareta den som plager andre. Barnet må få hjelp til å forstå at det er handlingen som skal endres, det er ikke barnet selv det er noe galt med. Det må merke at de voksne anerkjenner det og at det får hjelp til å lære hvordan det skal være ovenfor andre.

Vi må hjelpe barnet ut av den onde sirkelen. Barnet skal følges tett, og den voksne må oppmuntre og anerkjenne når barnet handler riktig/ endrer seg. Slikt arbeid skal skje i tett samarbeid med foreldrene.

**Et barn som er tilskuer skal vite hvordan man hjelper**

**Et barn som er tilskuer skal være stolt av å kunne hjelpe**

**Et barn som er tilskuer skal ta medansvar for fellesskapet**

**Hvordan forebygge mobbing**

Personalet må:

* Være tilstede i hverdagen gjennom lek og samtale. Være lyttende voksne.
* Bevisste rollemodeller
* Være konsekvent i fht uakseptabel adferd
* Barn og voksne lager positive regler sammen
* Være anerkjennende og støttende
* Sette tydelige og forståelige grenser
* Gi ros til både barn og andre voksne
* Være observant og ta tak i mobbing med en gang
* Fokus på tema i samling
* Mobbing som tema på for eksempel foreldremøte
* Avdelingene har jevnlig gjennomgang av sjekklistene bak i planen
* Observere lek

Forventninger og krav til foreldre:

* Barnehagen må involvere foreldrene i medansvaret for fellesskapet
* Være tydelig ovenfor foreldre på at deres engasjement i fellesskapet har avgjørende betydning for barnets trivsel
* Foreldre skal opplyses om at mobbing kan begynne ved deres eget spisebord
* Foreldrene må være interesserte i hvordan de andre barna også har det og omtale de andre barna positivt
* Foreldre må ikke bidra til å utelukke andre barn ved å, for eksempel ved å ikke invitere alle i bursdag

Forebygging på avdeling:

* Samtale med barna om det å trives
* Observasjoner og kartlegging av samspill mellom barna
* Skjerme lek
* Oppmuntre barna til å si positive ting om hverandre
* Lage positive, sosiale regler
* Verktøy til å kartlegge voksnes holdninger
* Jobbe med språk

**Hvordan oppdage mobbing/ ekskludering, negativ adferd mot andre barn**

Hvordan skal vi på Mobarn, Cecilienfryd barnehage handle når barn og foreldre kommer og forteller at det foregår mobbing/ erting/ plaging/ eksludering/ negativ atferd?

Voksendeltagelse i lek

Skrive praksisfortellinger

Observere barnegruppa systematisk

Være engasjerte voksne, som følger med

Godt samarbeid på avdelingen

Samtale med barna

Være tilstede der barna er

Se hvert enkelt barn

Snakke med barnegruppa hvordan vi skal være mot hverandre

Ta barn og foreldre på alvor

Være positive og løsningsorientert

Være ydmyk og ærlig

Lytte til det de har å si

Ta et møte med foreldrene

Gi tilbakemelding hvordan vi jobber med «saken»

**Tiltak når mobbing oppstår**

Personalet må:

* Gripe inn med det samme når et barn utsettes for erting/ mobbing
* Oppfordre de andre barna til å hente hjelp hos en voksen om et barn ikke slutter å erte
* Være en god rollemodell ved ikke erte barn eller voksne
* Ta opp i personalgruppen med det samme det oppstår tegn til mobbing
* Ikke legge listen for lavt slik at en ikke risikerer å ignorere begynnende mobbing
* Oppfølgingssamtaler med de involverte barna evt samling med hele barnegruppen. Her kan en bruke metoder og bøker om for eksempel vennskap, Kari Lamer, fortellinger og praksisfortellinger.
* Vurdere å kontakte PPT, tverrfaglig team o.l for råd og veiledning

De andre barna/ tilskuere må veiledes i:

* Det er modig å si i fra om noe skjer
* Å hente hjelp fra en voksen
* Å tørre å være uenig
* Å tørre å blande seg
* At man er en god venn om man hjelper noen i nød

**Mobbing er et overgrep**

**Mobbing er ikke en konflikt og kan ikke forhandles**

**Mobbing skal stoppes øyeblikkelig**

**Tiltaksplan når mobbing skjer**

Det skal skrives referat fra alle møter (pedagogisk leder er ansvarlig).

|  |  |  |
| --- | --- | --- |
| **TILTAK** | **ANSVAR** | GJENNOMFØRT |
| Den som observerer mobbing informerer andre ansatte, evnt styrer. Tas opp på avd.møte, beskriv så konkret som mulig. Hva har barnet/ barna gjort? Hvordan har de voksne forholdt seg til det? Bli enige om videre tiltak. | Alle |  |
| Snakk med barna om det som har skjedd. Be barna komme med forslag til hva som kan gjøres videre. Sammenfatt barnas forslag med det personalet har kommet frem til. | Ped.leder, evnt den som står barnet nærmest |  |
| Foreldrene til den/ de som blir mobbet og den/ de som mobber blir informert og tatt med på råd. | Ped.leder, evnt den som står barnet nærmest |  |
| Evaluering etter minimum 14 dager, gjerne før.Samtale med barna. | Ped.leder, evnt den som står barnet nærmest |  |
| Informasjon/ samtale med foreldrene etter behov. | Ped.leder, evnt den som står barnet nærmest |  |
| Event videre tiltak | Ped.leder, evnt den som står barnet nærmest |  |
| Ny evaluering etter en måned, og evnt nye tiltak. | Ped.leder, evnt den som står barnet nærmest |  |

 **Sjekkliste**

Sjekkliste angående de voksnes forhold til barna:

* Er voksne anerkjennende og støttende ovenfor barnas initiativ, eller mer preget av å gi beskjeder, formidle egne tanker og å kontrollere at barna følger reglene som blir satt?
* Blir barna lagt merke til, eller er det noen som alltid blir sett og hørt mens andre gjerne blir oversett?
* Er det slik at noen barn stadig får positiv oppmerksomhet, mens andre ofte er gjenstand for negativ oppmerksomhet?
* Er det blitt et mønster i at det er lettere å tro på bestemte barns forklaringer på konflikter og hendelsesforløp enn på andres?
* Er det slik at alle de voksne tar initiativ til å snakke med og finne på ting med alle barna? Blir alle barna møtt med tålmodighet?
* Er vi bevisste på bruk av humor og ironi?

Sjekkliste angående miljøet i barnehagen:

* Er miljøet preget av gjensidig omsorg, anerkjennelse og varme, eller preges det mye av erting og kritiske kommentarer til og om hverandre?
* Er miljøet i hovedsak inkluderende, eller preges det ofte av ekskludering av enkeltbarn?
* Er samspillet barna imellom preget av likeverd?
* Er det en trygg og avslappet tone preget av humor, spontanitet, oppmuntring og glede over barnas mestring?

**Et barn som mobber eller erter skal stoppes, og hjelpes.**